Behalwe vir die geld wat hy in Japan gaan verdien, gaan hy omdat hy rugby wil speel, het hy verseker.
“Coenie is een van daai spelers wat floreer indien ’n afrigter vertroue in hom het. Met die verlies van Frans Steyn kan Coenie se skopvoet vir ons baie beteken. Hy kan natuurlik ook in die toekoms vir die Sunwolves speel. Hy is nog jonk en kan selfs in die toekoms vir Japan uitdraf, so daar is baie geleenthede.
“Hy het vir my baie beteken in my loopbaan en ek is dankbaar ek kan nou vir hom iets beteken. In Suid-Afrika was hy op koers na nêrens.
Smith het gesê hy wou nog altyd net die beste vir sy spelers hê, en dit is hartseer dat Van Wyk vertrek, veral omdat hy ’n goeie bydrae tot Vrystaat-rugby gemaak het.